पाएं अपने शहर की ताज़ा ख़बरें और फ्री ई-पेपरडाउनलोड करें
पालकोट(गुमला)/रांची। रांची से सटे नक्सल प्रभावित गुमला जिले के पालकोट थाना के दूध भदरा जंगल के समीप अज्ञात उग्रवादियों ने अलंकेरा पाड़ेपावा के चौकीदार थीमू गोप के बेटे राजेंद्र गोप (29 वर्ष) को सिर में गोली मारने के बाद जला दिया। राजेंद्र को पहले सिर पर गोली मारी गई, फिर चेहरे को पत्थर से कुचलने के बाद जमीन पर लिटाकर उसके ऊपर यामाहा मोटर साइकिल रखकर आग लगा दी जिससे उसकी मौत हो गई। घटना रविवार देर रात की है। मृतक ट्रैक्टर मालिक था। (पहली बार...नक्सली हमले में बचे कांग्रेसी विधायक की जुबानी...पूरी कहानी...)
घटनास्थल से पुलिस को एक जिंदा गोली व शर्ट का टूटा बटन मिला है। आशंका व्यक्त की जा रही है कि अपने बचाव के लिए राजेंद्र उग्रवादियों के साथ लड़ा है। इस दौरान किसी उग्रवादी के शर्ट का बटन टूट गया। सुबह सात बजे लकड़ी चुनने पहुंचे कुछ लोगों ने शव देखने के बाद इसकी सूचना परिजनों को दी। राजेंद्र की हत्या की खबर मिलते ही गांव के लोग भारी संख्या में पहुंचे। इस घटना से सभी सकते में हैं। पुलिस दिन के नौ बजे पहुंची और शव को कब्जे में कर पोस्टमार्टम कराने के बाद परिजनों को सौंप दिया। थाना में अज्ञात अपराधियों के खिलाफ मामला दर्ज किया गया है। (पढ़ें- जांच एजेंसियों का मानना, किसी भीतरी का है हाथ)
ट्रैक्टर ड्राईवर खोजने निकला था राजेंद्र
मृतक की पत्नी मालावती देवी ने बताया कि राजेंद्र रविवार को 2.30 बजे ट्रैक्टर का ड्राईवर खोजने जा रहे हैं कहकर घर से निकला था। रात 11 बजे तक जब वह घर नहीं लौटा, तो उसके मोबाइल पर फोन किया। राजेंद्र ने फोन पर बोला कि कुछ दोस्त उसे जबरदस्ती एक शादी समारोह में पेटसेरा गांव ले आए हैं। यहां से कुछ देर के बाद निकलेंगे। कुछ देर के बाद पुन: राजेंद्र के मोबाइल पर फोन की, तो दूसरे व्यक्ति ने फोन उठाकर बताया कि राजेंद्र शौच के लिए गया है। पांच मिनट बाद जब फोन की, तो राजेंद्र डरा हुआ था। उसने बताया कि हम यहां ठीक हैं। सुबह चार बजे तक घर आए जाएंगे। रातभर सो नहीं सके। सोमवार की सुबह सात बजे सूचना मिली कि राजेंद्र को जिंदा जला दिया गया है। उसका शव पाड़ेपावा गांव से तीन किमी दूर शाही चट्टान दूध भदरा जंगल के समीप है।
उग्रवादी बेटे की जगह मुझे मार देते : थीमू
मृतक के पिता थीमू गोप पालकोट थाने में चौकीदार है। उसने बताया कि उसके राजेंद्र गोप काफी सीधासाधा था। किसी से कोई दुश्मनी नहीं थी। परंतु उसे बेरहमी से मार दिया गया। अगर उग्रवादियों में हिम्मत है, तो मुझे आकर मारते या फिर मेरे सामने मेरे बेटे को मारते। इतना कहते हुए वह हाय गे आयो मोर बेटा के मार देलेन कहकर रोने लगा। वह बारबार बेहोश हो जाता था। मृतक की मां शनियारो देवी शव को देखकर बेहोश हो गई। मृतक का बेटा शुभम व बेटी राधिका है।
" राजेंद्र गोप की हत्या किसने और क्यों की है। इसका पता नहीं चला है। पुलिस मामले की जांच कर रही है। बहुत जल्द हत्यारों का पता चल जाएगा। गांव के लोग पुलिस का सहयोग करें।" - दीपक कुमार, एसडीपीओ, बसिया।
राजेंद्र गोप को जिंदा जला देने से पूरे इलाके में दहशत। इलाके में यह पहली घटना है। मृतक के परिजनों का रो रोकर बुरा हाल है। गांव के लोग भी रो रहे हैं। आगे की स्लाईड्स पर -
'मौत' का दूसरा नाम बना भीमराव अंबेडकर परिवार का दामाद!
जानिए, मई में ही क्यों नरसंहार करते हैं नक्सली
भारत के लिए चुनौती बन गया है छत्तीसगढ़ का 'पाकिस्तान'!
'लड़कियां भी दनादन दाग रही थीं गोलियां, अंग्रेजी बोल रहे थे, बोतलबंद पानी पी रहे थे नक्सली'
सबसे बड़े नक्सली हमले की 55 तस्वीरें
नक्सली आतंक: शवों पर खड़े होकर डांस किया, शरीर को गोदा और आंखें निकाल कर अपने साथ ले गए
'लड़कियां भी दनादन दाग रही थीं गोलियां, अंग्रेजी बोल रहे थे, बोतलबंद पानी पी रहे थे नक्सली'
देखें सबसे बड़े नक्सली हमले में दरिंदगी की एक्स्क्लूसिव तस्वीरें
प्यार के लिए मोस्ट वांटेड नक्सली ने छोड़ा जंगल और 'जंग'
पूरी फिल्मी है इस नक्सली की लव स्टोरी: लेवी वसूली और भटकते रहे शहर-शहर
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva awa_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn